Raġel joqtol kelba billi jitfagħha minn għoli ta' żewġ sulari Maġistrat ikkundannat raġel li qatel kelba billi tefagħha minn għoli ta' żewġ sulari għal sentejn ħabs sospiżi għal erba' snin kif ukoll multa ta' €8,000. Ir-raġel kien mixli li fid-19 ta' Settembru li għadda, f'Wied il-Għajn, qatel annimal ta' razza domestika u ġiegħel annimal isofri. Wara li ammetta quddiemha, il-Maġistrat Donatella Frendo Dimech iddeskriviet l-aġir tiuegħu bħala wieħed kattiv u krudili. "Azzjonijiet simili jneżżgħu lill-bniedem minn kull ombra t'umanità. Huwa għemil selvaġġ li jkexkex", hija saħqet fis-sentenza. Hija ikkunsidrat ukoll li fl-istess waqt jidher li ħa pilloli kontra d-dipressjoni u xorb alkoħoliku tant li ttieħd l-Isptar Mater Dei. Kien għalhekk li iddeċidiet li ma tikkundannahx għal piena ta' priġunerija effettiva. Fl-istess waqt sostniet li ma setgħetx tordna li huwa ma jżommx aktar klieb u ħeġġet lill-Gvern jieħu nota li bil-liġi eżistenti dan ma jistax isir f'każ simili. Il-prosekuzzjoni tmexxiet mill-Ispettur Melvyn Zammit.